2 
Dl HORVÁTH GÉZA 
Szerbiából, — Szerbiába pedig az Égei-tenger partvidékéről, Maczedóniából 
vándoroltak be. 
A magyar faunaterülethez, a melyhez nemcsak a mostani tényleges 
Magyar Birodalmat, hanem az ez idő szerint még idegen uralom alatt levő 
Dalmácziát, Boszniát és Herczegovinát is számítjuk, csatlakozik délfelől 
Szerbián kívül még Montenegró. De ez utóbbinak Hemiptera-faunája, 
a mennyire eddig ismerem, minden tekintetben megegyezik Herczegovina 
faunájával s ezért a mi faunánk szempontjából külön méltatást nem igé¬ 
nyel. Másképen áll azonban a dolog a Montenegrótól délre fekvő Albá¬ 
niával. 
Albánia, mely Dalmácziával szintén majdnem határos, és melyet 
csak alig 12 kilométernyi távolság választ el ennek déli csúcsától, a mi 
faunánk szempontjából azért bir különös érdekkel, mert összekötő kap¬ 
csot alkot Görögország faunájával. Görögországnak tisztán mediterrán 
Hemiptera-faunája már eléggé ismeretes. Nincs még azonban kellően fel¬ 
derítve a viszony egyfelől Görögország, másfelől Dalmáczia, Herczegovina 
és a magyar tengermellék mediterrán faunája között. E viszony felderíté¬ 
sének mellőzhetetlen előfeltétele a közbeeső Albánia hemipterológiai viszo¬ 
nyainak ismerete. 
Albánia Hemiptera-faunája, nehány szórványos adat leszámításával, 
egész a legújabb időkig úgyszólván teljesen ismeretlen volt. A legelső 
idevágó adatot a British Museum DALLAS-féle Hemiptera-jegyzékének 
1852-ben megjelent II. kötetében találjuk, amelyben egy faj, a Phyllomorplia 
laciniata Vill., a többi között Albániából is fel van sorolva. 1 A második 
adat J. J. Walker angol tengerésztiszttől származik, aki 1875-ben a Korfu 
szigetével szemben fekvő Butrinto (= Vutrinton) albániai községből 
Ploiaria domestica Scop, fajt jelezte. 2 Egy évvel később a Plinthisus- nemről 
írt monográfiámban 3 a Plinthisus longicollis Eieb. termőhelyei között 
Albániát is felemlítettem. Ezen a három adaton kívül a múlt század végéig 
még csak négy faj albániai előfordulása jutott tudomásunkra, valamennyi 
0. M. Keuter révén, aki 1881-ben a Neides aduncus Eieb., 4 1890-ben az 
Apoplymus pectoralis Eieb., Plinthisus fasciatus Horv. és Peritrechus meri¬ 
dionalis Put. fajokat jegyezte fel ebből az országból. 5 
Mindez azonban természetesen még megközelítő fogalmat sem adha- 
1 W. S. Dallas, List of the Specimens of Hemipterous Insects in the Collection of 
the British Museum. II. p. 491. (1852). 
3 James J. Walker, Ent. Monthl. Mag. XII. p. 81. (1875). 
3 Dr. G. V. Horváth, Die Hemipteren-Gattung Plinthisus (Westw.) Fieb. (Verh. der 
k. k. Zool.-bot. Gesellsch. in Wien. XXVI. p. 720—736.) 
4 Dr. 0. M. Reuter, Berlin. Entomolog. Zeitschr. XXV. p. 188. (1881). 
6 Dr. O. M. Reuter, Revue d’Entomoiogie, IX. p. 238 et 240. (1890). 
